《和单君范古意六首·猎》
宋代·陈著

虎投止三跳，气暴志匪深。
入皆望而畏，所宅在崎嵌。
时乎出山望，爪利牙齿森。
岂无勉有力，激烈尽杀心。
我闻亦一快，细思又沈吟。
就然射石者，未必能生擒。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。